Urgutda suyultirilgan gaz ballonlarini yetkazib berish uchun yig‘ilgan 320 mln so‘mdan ortiq pul talon-toroj qilindi

Bosh prokuratura huzuridagi Iqtisodiy jinoyatlarga qarshi kurash departamentining Urgut tumani bo‘limi tomonidan gaz ta’minoti yuzasidan tergovga qadar tekshiruv o‘tkazilgan.

Ma’lum qilinishicha, “Hududgazta’minot” kompaniyasi Urgut filiali muhandisi O.K. iste’molchilarni gaz ballonlar bilan ta’minlash va ularga suyultirilgan gaz yetkazib berishdan tushgan 328,8 million so‘m pul mablag‘larini bankka topshirmasdan talon-toroj qilgan.
Mazkur holat yuzasidan O.K.ga nisbatan Jinoyat kodeksining tegishli moddasi bilan jinoyat ishi qo‘zg‘atildi. Tergov harakatlari o‘tkazilmoqda.